Document ID: 32011D0707

DEĊIŻJONI TA’ IMPLIMENTAZZJONI TAL-KUMMISSJONI
tas-26 ta’ Ottubru 2011
li temenda d-Deċiżjoni 2009/821/KE fir-rigward tal-listi ta’ postijiet ta’ spezzjoni fuq il-fruntiera u l-unitajiet veterinarji fi Traces
(notifikata bid-dokument numru C(2011) 7564)
(Test b’relevanza għaż-ŻEE)
(2011/707/UE)
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 20(1) u (3) tagħha,
Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), u b’mod partikolari t-tieni sentenza tat-tieni subparagrafu tal-Artikolu 6(4) tagħha,
Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni ta’ verifiki veterinarji fuq prodotti li jidħlu fil-Komunità minn pajjiżi terzi (3), u b’mod partikolari l-Artikolu 6(2) tagħha,
Billi:
(1)
Id-Deċiżjoni tal-Kummissjoni 2009/821/KE tat-28 ta’ Settembru 2009 dwar it-tfassil ta’ lista approvata ta’ postijiet ta’ spezzjoni fuq il-fruntiera, li tistabbilixxi ċerti regoli dwar l-ispezzjonijiet imwettqa mill-esperti veterinarji tal-Kummissjoni u tistabbilixxi l-unitajiet veterinarji fi TRACES (4), tistabbilixxi lista ta’ postijiet ta’ spezzjoni fuq il-fruntiera approvati bi qbil mad-Direttivi 91/496/KEE u 97/78/KE. Din il-lista hija stipulata fl-Anness I għal dik id-Deċiżjoni.
(2)
Wara komunikazzjoni mill-Belġju, fl-annotazzjonijiet għaċ-Ċentri tal-Ispezzjoni Avia Partner u Swiss Port tal-post ta’ spezzjoni fuq il-fruntiera fl-ajruport ta’ Brussell-Zaventem, l-approvazzjoni għandha tiġi estiża għall-prodotti ppakkjati kollha għall-konsum uman. Il-lista ta’ annotazzjonijiet għal dak l-Istat Membru kif stabbilit fl-Anness I tad-Deċiżjoni 2009/821/KE għandha tiġi emendata skont dan.
(3)
Id-Danimarka kkomunikat li l-isem tal-post ta’ spezzjoni fuq il-fruntiera fil-port ta’ Århus għandu jinkiteb “Aarhus”. Il-lista ta’ postijiet ta’ spezzjoni għal dan l-Istat Membru għandha tiġi emendata skont dan.
(4)
Wara spezzjoni sodisfaċenti mis-servizzi ta’ spezzjoni tal-Kummissjoni, l-Uffiċċju tal-Ikel u Veterinarju, għandu jiżdied post addizzjonali ta’ spezzjoni fuq il-fruntiera tal-ferrovija Koidula fl-Estonja mal-annotazzjonijiet għal dak l-Istat Membru fil-lista stabbilita fl-Anness I tad-Deċiżjoni 2009/821/KE. Barra minn hekk, l-Estonja kkomunikat li l-post ta’ spezzjoni fuq il-fruntiera fit-triq Luhamaa għandu wkoll jiġi approvat għal ċerti annimali ħajjin għajr Ekwidi u Ungulati. Għaldaqstant, l-annotazzjoni għal dak il-post ta’ spezzjoni fuq il-fruntiera għandha tiġi emendata skont dan.
(5)
L-Italja kkomunikat li ċ-ċentru ta’ Spezzjoni, Sintermar, fil-post ta’ spezzjoni fuq il-fruntiera tal-port ta’ Livorno-Pisa ġie sospiż. Il-lista ta’ postijiet ta’ spezzjoni għal dan l-Istat Membru għandha tiġi emendata skont dan.
(6)
Wara komunikazzjoni mill-Latvja, iċ-ċentru ta’ Spezzjoni “Kravu Termināls” fil-post ta’ spezzjoni fuq il-fruntiera fil-port ta’ Riga għandu jitħassar mil-lista tal-annotazzjonijiet għal dak l-Istat Membru kif stabbilit fl-Anness I tad-Deċiżjoni 2009/821/KE.
(7)
Il-Pajjiżi l-Baxxi kkomunikaw li l-ismijiet taċ-ċentri ta’ Spezzjoni fi ħdan il-post ta’ spezzjoni fuq il-fruntiera ta’ Vlissingen inbidlu. Għaldaqstant, l-annotazzjoni għal dak il-post ta’ spezzjoni fuq il-fruntiera għandha tiġi emendata skont dan.
(8)
Wara komunikazzjoni mill-Portugall, l-annotazzjoni għall-post ta’ spezzjoni fuq il-fruntiera fil-port ta’ Horta (Açores) għandha titħassar mil-lista tal-annotazzjonijiet għal dak l-Istat Membru kif stabbilit fl-Anness I tad-Deċiżjoni 2009/821/KE.
(9)
Wara komunikazzjoni mill-Isvezja, l-annotazzjoni għall-post ta’ spezzjoni fuq il-fruntiera fil-port ta’ Göteborg, l-approvazzjoni għall-annimali ħajjin għandha titħassar mil-lista tal-annotazzjonijiet għal dak l-Istat Membru kif stabbilit fl-Anness I tad-Deċiżjoni 2009/821/KE.
(10)
L-annotazzjoni għall-post ta’ spezzjoni fuq il-fruntiera fl-ajruport ta’ Manston fir-Renju Unit tneħħiet fid-Deċiżjoni tal-Kummissjoni 2011/93/UE (5). Wara talba ġdida tar-Renju Unit u spezzjoni sodisfaċenti mis-servizzi ta’ spezzjoni tal-Kummissjoni, l-Uffiċċju tal-Ikel u Veterinarju, l-ajruport ta’ Manston għandu jiġi approvat għall-ekwidi u l-ungulati u għandu jiżdied mal-lista tal-postijiet ta’ spezzjoni fuq il-fruntiera stabbilita fl-Anness I tad-Deċiżjoni 2009/821/KE. Barra minn hekk, ir-Renju Unit ikkomunika li l-port ta’ spezzjoni fuq il-fruntiera ta’ Southampton ġie maqsum f’żewġ ċentri ta’ Spezzjoni approvati għal kategoriji differenti ta’ prodotti. Għaldaqstant, l-annotazzjoni għal dak il-post ta’ spezzjoni fuq il-fruntiera għandha tiġi emendata skont dan.
(11)
L-Anness II tad-Deċiżjoni 2009/821/KE jistabbilixxi l-lista ta’ unitajiet ċentrali, l-unitajiet reġjonali u l-unitajiet lokali fis-sistema veterinarja kompjuterizzata integrata (Traces).
(12)
Wara komunikazzjonijiet mid-Danimarka, il-Ġermanja u l-Polonja, għandhom isiru ċerti bidliet fil-lista tal-unitajiet ċentrali, reġjonali u lokali fi Traces għal dawk l-Istati Membri stipulati fl-Anness II tad-Deċiżjoni 2009/821/KE.
(13)
Id-Deċiżjoni 2009/821/KE għandha għalhekk tiġi emendata skont dan.
(14)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Annessi I u II tad-Deċiżjoni 2009/821/KE huma emendati skont l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-26 ta’ Ottubru 2011.

Labels: 11
17
5
10
0
3
8
6